Det lykkedes torsdag eftermiddag tre udlændinge at stikke af efter at være afsløret i forsøg på butikstyveri i SuperBrugsen i Farsø. Flugten lykkedes fordi de bruge en peberspray mod en brugs-medarbejder, der havde afsløre tyveriforsøget. Politiet i Løgstør kalder det "et røverilignende" forsøg på butikstyveri. De tre udlændinge kom ved godt 14-tiden ind i SuperBrugsen og begyndte at fylde varer i en rygsæk. De havde helt klart ikke tænkt sig at betale, men da de prøvede slippe igennem kassen, stoppede en medarbejder dem. Måtte løbe fra tyvekosterne Under protester fulgte de med i baglokalet - men brugte så pebersprayen og forsvandt. I øvrigt uden tyvekosterne. Der er meget sparsomme signalementer af de tre. Men der er tale om en 25-årig kvinde og en jævnaldrende mand samt en ca. 15-årig dreng. Manden havde lyst, tydeligvis farvet hår og var i en gul T-shirt. Kvinden havde hestehale. Får politiet fat i dem vil de blive sigtet for forsøgt på butikstyveri, vold og overtrædelse af våbenloven.
Tyvene slap væk efter at have "skudt" på butiksansat